ΓΡΑΠΤΗ ΕΡΩΤΗΣΗ E-1259/00

υποβολή: Alexander de Roo (Verts/ALE) προς την Επιτροπή

(19 Απριλίου 2000)

Θέμα: Εισαγωγή φιλοπεριβαλλοντικών αυτοκινήτων ιδιωτικής χρήσεως

Στην νομοθεσία ΕΕ που αφορά τη θέσπιση αυστηρών προδιαγραφών για τις εκπομπές των νέων αυτοκινήτων το έτος 2005, συμπεριλαμβάνεται ρητά το αίτημα των κυβερνήσεων των 15 κρατών μελών να μην αναμένεται το 2005, αλλά να προβλεφθούν ήδη τώρα προσωρινά φορολογικά πλεονεκτήματα τόσο για καθαρότερα καύσιμα όσο για φιλοπεριβαλλοντικότερα αυτοκίνητα τα οποία ήδη ανταποκρίνονται στις αυστηρές προδιαγραφές του 2005. Ορισμένα κράτη μέλη ήδη εφαρμόζουν αυτού του είδους μέτρα.

Μπορεί η Επιτροπή να παράσχει σχετικό συνοπτικό πίνακα;

Είναι διατεθειμένη η Επιτροπή ναποβάλει η ίδια προτάσεις για τη θέσπιση παρομοίων, προσωρινών φορολογικών πλεονεκτημάτων όσον αφορά τους εισαγωγικούς δασμούς επί των φιλοπεριβαλλοντικών αυτοκινήτων από τρίτες χώρες, τα οποία ανταποκρίνονται ήδη τώρα στις προδιαγραφές του 2005;

Απάντηση του κ. Bolkestein εξ ονόματος της Επιτροπής

(19 Ιουνίου 2000)

Κατά την άποψη της Επιτροπής τα οικονομικά κίνητρα μπορούν να παίξουν σημαντικό ρόλο στο να ενθαρρύνουν την εισαγωγή περισσότερο προηγμένων καυσίμων ή οχημάτων με καλύτερες περιβαλλοντικές αποδόσεις. Η φορολογική διαφοροποίηση είναι ένα σημαντικό μέσο για να επιταχυνθεί η εισαγωγή οχημάτων που πληρούν τις μελλοντικέςποχρεωτικές προδιαγραφές. Εξάλλου, η οδηγία 1999/96/ΕΚ του Ευρωπαϊκού Κοινοβουλίου και του Συμβουλίου της 13ης Δεκεμβρίου 1999 για την προσέγγιση των νομοθεσιών των κρατών μελών σχετικά με τα μέτρα που πρέπει να ληφθούν κατά των εκπομπών αερίων και σωματιδιακών ρύπων από τους κινητήρες ανάφλεξης με συμπίεση που χρησιμοποιούνται σε οχήματα, καθώς και κατά των εκπομπών αερίων ρύπων από κινητήρες επιβαλλόμενης ανάφλεξης που τροφοδοτούνται με φυσικό αέριο ήγραέριο και χρησιμοποιούνται σε οχήματα, και σχετικά με την τροποποίηση της οδηγίας 88/77/ΕΟΚ(1) του Συμβουλίου, εισάγει την έννοια, που βασίζεται σε εθελοντική πρωτοβουλία, του φιλικού προς το περιβάλλον οχήματος, για την προώθηση του οποίου τα κράτη μέλη μπορούν να χρησιμοποιήσουν οικονομικά κίνητρα. Επί του παρόντος η Επιτροπή εξετάζει τις δυνατότητες να επεκτείνει αυτή την έννοια και στα ελαφρά οχήματα.

Όσον αφορά τα καύσιμα για κινητήρες η πρόταση οδηγίας της Επιτροπής, που εγκρίθηκε το 1997, για την αναδιάρθρωση του κοινοτικού πλαισίου φορολογίας των ενεργειακών προϊόντων(2), επιτρέπει στα κράτη μέλη να επιβάλουν διαφοροποιημένους συντελεστές κατά την φορολόγηση των ενεργειακών προϊόντων ανάλογα με την ποιότητα των καυσίμων χωρίς επίσημη έγκριση της Επιτροπής ή του Συμβουλίου,πό τον όρο ότι θα συμφωνούν με το ελάχιστο επίπεδο φορολογίας που καθορίζεται στην πρόταση. Η εν λόγω πρόταση ευθυγραμμίζεται με τις οδηγίες για τα καύσιμα των αυτοκινήτων (οδηγία 98/69/ΕΚ του Κοινοβουλίου και του Συμβουλίου της 13ης Οκτωβρίου 1998 σχετικά με τα μέτρα που πρέπει να ληφθούν κατά της ατμοσφαιρικής ρύπανσης από τις εκπομπές των οχημάτων με κινητήρα και με την τροποποίηση της οδηγίας 70/220/ΕΟΚ(3) του Συμβουλίου και της οδηγίας 98/70/ΕΚ του Ευρωπαϊκού Κοινοβουλίου και του Συμβουλίου της 13ης Οκτωβρίου 1998 σχετικά με την ποιότητα των καυσίμων βενζίνης και ντίζελ και την τροποποίηση της οδηγίας 93/12/ΕΟΚ(4) του Συμβουλίου), αλλά συζητείται ακόμη στο Συμβούλιο.

Όσον αφορά την άμεση φορολογία των οχημάτων κινητήρα, μέχρι τώρα έχει σημειωθεί ελάχιστη πρόοδος από την άποψη της κοινοτικής νομοθεσίας και της εναρμόνισης των εθνικών φορολογικών καθεστώτων που εφαρμόζουν τα κράτη μέλη. Αποδείχθηκε ότι ήταν πολύ δύσκολο να επιτευχθεί η προσέγγιση των επιπέδων φορολογίας των οχημάτων λόγω του ότι χρειάζεται ο κανόνας της ομοφωνίας για τιςποθέσεις που αφορούν φορολογικά θέματα.

Η Επιτροπή προτίθεται να προβεί σε ανακοίνωση σχετικά με τη φορολογία των οχημάτων, για να αρχίσει συζήτηση με τα κράτη μέλη και τα άλλα κοινοτικά θεσμικά όργανα για τις μελλοντικές επιλογές δράσης σε κοινοτικό και εθνικό επίπεδο, περιλαμβανομένου και του θέματος των κινήτρων για την χρησιμοποίηση πιο προηγμένων καυσίμων ή αυτοκινήτων περισσότερο φιλικών προς το περιβάλλον.

Τέλος, όσον αφορά τις πιθανές προσωρινές παραχωρήσεις στους εισαγωγικούς δασμούς για φιλικά προς το περιβάλλον αυτοκίνητα, θα πρέπει να τονιστεί ότι αυτά τα μέτρα πρέπει να λαμβάνουνπόψη τιςποχρεώσεις της Κοινότητας στο πλαίσιο του Παγκόσμιου Οργανισμού Εμπορίου. Θα ήταν, ωστόσο, περισσότερο σκόπιμο να εξεταστούν αυτές οι δυνατότητες μαζί με τους εμπορικούς εταίρους της Κοινότητας. Κάθε τροποποίηση των σχετικών εισαγωγικών δασμών είναι μια επιλογή η οποία θα μπορούσε να εξεταστεί από κοινού με τα κράτη μέλη στο πλαίσιο της προετοιμασίας για ένα νέο και περιεκτικό γύρο εμπορικών διαπραγματεύσεων.

(1) ΕΕ L 44 της 16.2.2000.

(2) COM(97)30 τελικό.

(3) ΕΕ L 350 της 28.12.1998.

(4) ΕΕ L 350 της 28.12.1998.